15. Ke dilo difeng tso o ka tipotsang gore o nyaka go di segelela? (Lebelela lebhokisi la gore “ Tso o ka Nyakang go di Segelela.”) Batho ba le bantsi ba ba ipitsang Bakeresete ba dumela mo legodimong le mo diheleng. Mo letlhakoreng le lengwe, Bahindu ba dumela mo thutong ya go tsalwa o le setshedi se sesha. Fa Emir Mauawiyah yo e leng mothusi kwa setheong sa bodumedi sa Bomoseleme a akgela ka pono ya Bamoseleme o bolela jaana: “Re dumela gore go tla nna le letsatsi la katlholo morago ga loso, nako ya fa o tla bo o ya fa pele ga Modimo, Ala, e leng selo se se tla bong se tshwana le go tsena mo kgotlatshekelo.” Go ya ka tumelo ya Bomoseleme, ka nako eo, Ala o tla sekaseka botshelo jwa mongwe le mongwe mme a bo a romela motho kwa paradaiseng kana kwa molelong wa dihele.